作者:趙師俠
標題:沁園春
內容:羊角飄塵，金烏爍石，雨涼念秋。有虛堂臨水，披襟散發，紗幮霧卷，湘潭波浮。遠列雲峰，近參荷氣，臥看文書琴枕頭。蟬聲寂，向莊周夢裡，栩栩無謀。茶甌。醒困堪求。粗飽飯安居可以休。算け閒靜勝，吾能自樂，榮華紛擾，人謾多愁。習懶非痴，覺迷是病，一力那能勝九牛。俱休問，且追尋觴詠，知友從遊。